**DĖL PRITARIMO PANEVĖŽIO RAJONO VIETOS VEIKLOS GRUPĖS PROJEKTŲ ĮGYVENDINIMUI**

2021 m. balandžio d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 2021-03-09 Panevėžio rajono vietos veiklos grupės prašymu Nr. 20210309L1 „Dėl lėšų skyrimo“, Savivaldybės taryba nusprendžia:

1. Pritarti Panevėžio rajono vietos veiklos grupės projektų „LEADER idėjų tinklaveika“ ir „Pažangaus kaimo tinklaveikos kūrimas“ įgyvendinimui.
2. Užtikrinti projekto „LEADER idėjų tinklaveika“ ne didesnį kaip 1309 Eur bendrąjį finansavimą nuo visų tinkamų finansuoti projekto išlaidų.
3. Užtikrinti projekto „Pažangaus kaimo tinklaveikos kūrimas“ ne didesnį kaip 1468 Eur bendrąjį finansavimą nuo visų tinkamų finansuoti projekto išlaidų.

Irena Stankevičienė

2021-03-22

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**SPRENDIMO „DĖL PRITARIMO PANEVĖŽIO RAJONO VIETOS VEIKLOS GRUPĖS PROJEKTŲ ĮGYVENDINIMUI“ PROJEKTO AIŠKINAMASIS RAŠTAS**

2021 m. kovo 22 d.

Panevėžys

**1. Sprendimo tikslai ir uždaviniai.**

Sprendimo projekto tikslas – pritarti Panevėžio rajono vietos veiklos grupės projektų „LEADER idėjų tinklaveika“ ir „Pažangaus kaimo tinklaveikos kūrimas“ įgyvendinimui; užtikrinti šių projektų ne didesnį nei 1309 Eur („LEADER idėjų tinklaveika“) ir 1468 Eur („Pažangaus kaimo tinklaveikos kūrimas“) bendrąjį finansavimą nuo visų tinkamų finansuoti projektų išlaidų.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi.

**3. Laukiami rezultatai.**

Bus užtikrintas Panevėžio rajono vietos veiklos grupės įgyvendinamų projektų bendrasis finansavimas.

**4. Lėšų poreikis ir šaltiniai**.

Savivaldybės biudžeto lėšos.Projekto „LEADER idėjų tinklaveika“ vertė 104,7 tūkst. Eur. Iš Savivaldybės biudžeto planuojama skirti ne daugiau kaip 1309 Eur bendrojo finansavimo išlaidų. Projekto „Pažangaus kaimo tinklaveikos kūrimas“ vertė 104,7 tūkst. Eur. Iš savivaldybės biudžeto planuojama skirti ne daugiau kaip 1468 Eur.

**5. Kiti, sprendimo projekto rengėjo nuomone, reikalingi paaiškinimai.**

Sprendimo projekto antikorupcinis vertinimas nereikalingas.

Vyr. specialistė Irena Stankevičienė